**Erklæring om revisionsklausul for miljø- og økologitilsagn**

**(Tilsagnstype 35, 50, 54 og 55)**

**25 meters beskyttelseszoner omkring vandboringer**

Hvis der i perioden 1. september 2017 – 31. august 2018 etableres en ny vandindvindingsboring[[1]](#footnote-1) på arealer, der er omfattet af visse tilsagn om tilskud til miljø- og økologiordninger, skal tilsagnet revideres, fordi basisbetingelserne (baseline) ændres. Det fremgår af miljøbeskyttelsesloven,[[2]](#footnote-2) at anvendelse af pesticider, dyrkning og gødskning til erhvervsmæssige og offentlige formål ikke må foretages inden for en radius på 25 meter fra en boring, der indvinder grundvand til almene vandforsyningsanlæg. Da basisbetingelserne for tilsagnet ændres, bortfalder tilsagnet for arealet inden for en radius af 25 meter fra boringen (beskyttelseszonen). Tilsagnsarealet bortfalder uden krav om tilbagebetaling af tidligere udbetalt tilskud.

Hvis du ikke kan acceptere, at arealet inden for beskyttelseszonen bortfalder fra dit tilsagn, skal du udfylde og indsende denne erklæring til Landbrugsstyrelsen. Husk at vedlægge markkort med indtegning af boringen og beskyttelseszonen på de tilsagnsmarker, hvor vandboring og beskyttelseszone ligger.

Hvis Landbrugsstyrelsen godkender din erklæring, bortfalder hele tilsagnet, som erklæringen vedrører. Når tilsagnet bortfalder som følge af revisionsklausulen, kræver vi ikke tilbagebetaling af tidligere udbetalt tilskud. Når tilsagnet bortfalder, vil du ikke modtage udbetaling for tilsagnsåret 1. september 2017 – 31. august 2018 og efterfølgende tilsagnsår.

I den tilhørende vejledning kan du læse mere om betingelserne for at anvende erklæringen.

**Den udfyldte og underskrevne erklæring, dokumentation fra vandforsyningsselskab/kommune om, hvornår boringen er etableret samt markkort skal være modtaget senest den 20. april 2018 hos til Landbrugsstyrelsen, Nyropsgade 30, 1780 København V eller på mail:**

[**arealtilskud@lbst.dk**](mailto:arealtilskud@lbst.dk)

|  |  |  |
| --- | --- | --- |
| **Brug af revisionsklausulen 2018 – tilsagn givet under LDP 2007-2013**  (jf. artikel 46 i Kommissionens forordning (EF) nr. 1974/2006 af 15. december 2006) | | |
| **1. Oplysning om tilsagnshaver** |  | |
| Navn: | CVR-nr.: | Evt. P-nr. |
|  |  |  |
| Adresse: | CPR-nr. (Udfyldes kun, hvis du **ikke** har et CVR-nr.): | |
|  |  | |
| Postnr.: | Tlf. nr.: | |
|  |  | |
| By: | E-mail: | |
|  |  | |

|  |  |  |  |
| --- | --- | --- | --- |
| **Anfør journalnummer og udløbsår for de tilsagn som erklæringen skal omfatte**  (Et tilsagn omfatter alle marker med tilsagn under samme tilskudsordning og med samme udløbsår) | | | |
| Journalnummer: | | Udløbsår: |  |
|  | |  |  |
|  |  | | |
| **1:** |  | | |
|  |  | | |
| **2:** |  | | |
|  |  | | |
| **3:** |  | | |
|  |  | | |
| **4:** |  | | |

|  |
| --- |
| Dato:  /  / Underskrivers navn: |
| Underskrift: |
|  |
| Oplysninger fra denne erklæring vil blive brugt af Landbrugsstyrelsen til sagsbehandling og administration. Mere information om, hvordan Landbrugsstyrelsen opfylder reglerne i lov om behandling af personoplysninger (persondataloven) findes i [Vejledning om miljø- og økologiordninger samt miljøvenlige jordbrugsforanstaltninger 2018](http://lbst.dk/tilskud-selvbetjening/tilskudsguide/fastholdelse-af-vaadomraader-og-naturlige-vandstandsforhold-tilsagnstype-55-20-aarigt-tilsagn/#c32969). |

**Vejledning til erklæring om revisionsklausul for miljø- og**

**økologitilsagn**

**25 meters beskyttelseszoner omkring vandindvindingsboringer**

**Baggrund**

Hvis der i perioden 1. september 2017 – 31. august 2018 etableres en ny vandindvindingsboring, omfattet af miljøbeskyttelseslovens § 21 b, stk. 1, på et areal omfattet af visse miljø- og økologitilsagn, skal tilsagnet revideres, da de såkaldte basisbetingelser (baseline) ændres.[[3]](#footnote-3)

Efter miljøbeskyttelseslovens § 21 b, stk. 1, må anvendelse af pesticider, dyrkning og gødskning til erhvervsmæssige og offentlige formål ikke foretages inden for en radius på 25 meter fra en vandboring (beskyttelseszonen), der indvinder grundvand til almene vandforsyningsanlæg.[[4]](#footnote-4) Et alment vandforsyningsanlæg er et anlæg, der forsyner eller har til formål at forsyne mindst 10 ejendomme.

Visse af de eksisterende tilsagn givet under Landdistriktsprogrammet 2007-2013 kompenserer allerede for et eller flere af de samme forbud, som miljøbeskyttelseslovens § 21 b, stk. 1, indfører i beskyttelseszonen. Bestemmelsen ændrer derfor baseline for arealet i beskyttelseszonen. Revisionen af tilsagnet består i, at tilsagn om tilskud bortfalder for arealer, der inden for det pågældende tilsagnsår bliver omfattet af beskyttelseszonen omkring vandboringen.

**Hvad skal du gøre?**

Hvis du har et tilsagnsareal, der bliver omfattet af en beskyttelseszone, kan du vælge mellem:

1. **At acceptere revisionen:** Det betyder, at tilsagnet opretholdes, men tilsagnsarealet reduceres med arealet inden for beskyttelseszonen. Der vil fortsat være tilsagn på det areal, som ligger rundt om beskyttelseszonen og på øvrige marker, som indgår i tilsagnet. Du skal derfor fortsat overholde kriterier for støtteberettigelse, udbetalingsbetingelser, forpligtelser og andre forpligtelser på tilsagnsarealet, herunder indberette tilsagnsarealet i Fællesskemaet efter reglerne herom - se nærmere i ”[Brugerguide til Fællesskema 2018](http://lbst.dk/tilskud-selvbetjening/kom-i-gang-med-selvbetjening/stoetteordninger-i-faellesskemaet/#c29180).” Arealet med beskyttelseszonen og vandboringen skal oprettes som en selvstændig mark - se ”[Brugerguide til Internet Markkort 2018](http://lbst.dk/tilskud-selvbetjening/kom-i-gang-med-selvbetjening/stoetteordninger-i-faellesskemaet/#c29180).”

Der vil ikke være krav om tilbagebetaling for arealet med beskyttelseszonen, som bortfalder som følge af revisionen.

Hvis du vil acceptere revisionen skal du ikke foretaget dig noget yderligere, og du skal ikke indsende denne erklæring.

1. **At indsende erklæring:** Det betyder, at hele tilsagnet,[[5]](#footnote-5) der er omfattet af erklæringen, ophører uden krav om tilbagebetaling af tidligere udbetalt tilskud. Se nærmere nedenfor.

**Betingelser for at anvende erklæringen om revisionsklausul**

Du kan kun bruge erklæringen, hvis du har et eller flere af følgende tilsagn, hvor der i løbet af tilsagnsåret 1. september 2017 – 31. august 2018 bliver etableret en vandboring omfattet af miljøbeskyttelseslovens § 21 b, stk. 1:

* Tilsagn om omlægning til økologisk jordbrug (tilsagnstype 35)
* Tilsagn om tilskud til fastholdelse af vådområder (tilsagnstype 50)
* Tilsagn om tilskud til opretholdelse af ændret afvanding (tilsagnstype 54)
* Tilsagn om tilskud til fastholdelse af naturlige vandstandsforhold (tilsagnstype 55)

Hvis du indsender erklæringen, betyder det, at alle arealer i tilsagnet bortfalder uden krav om tilbagebetaling. Vær opmærksom på, at hvis vi ved kontrol har konstateret overtrædelser forud for indsendelse af erklæring, vil disse overtrædelser blive behandlet efter sanktionsreglerne.

Du kan ikke gøre brug af erklæringen for en allerede eksisterende boring, der er etableret forud for 1. september 2017. Hvis der i et efterfølgende tilsagnsår etableres en ny boring på tilsagnsarealet, får du en ny mulighed for at gøre brug af revisionsklausulen.

**Sådan indgiver du erklæringen**

Du skal gøre følgende, hvis du vil bruge erklæringen:

1. Du skal bruge erklæringen, som du finder på side 1 i dette dokument. Erklæringen skal indeholde oplysninger om tilsagnets journalnummer, udløbsår for tilsagnet, markbloknummer og marknummer på den eller de marker, hvor der er etableret en vandboring.
2. Du skal vedlægge dokumentation fra vandforsyningsselskab/kommune om, hvornår boringen er etableret.
3. Du skal også vedlægge et markkort med indtegningen af vandboringen. Markkortet skal være i målforholdet 1:5.000 og markblokke, marknumre samt målforhold skal fremgå af markkortet.

Erklæringen skal være modtaget i Landbrugsstyrelsen senest den 20. april 2018. Bemærk, at hvis vandboringen etableres efter 20. april 2018, kan du søge om at få dispensation fra den anførte frist for indgivelse af erklæringen.

Erklæringen skal indgives af den person, der ved fristens udløb, som ejer eller forpagter, driver de tilsagnsarealer, der er omfattet af erklæringen, og som er registreret i Landbrugsstyrelsen som tilsagnshaver eller i tilfælde af producentskifte vil indtræde i tilsagnet. Erklæringen skal være underskrevet af ovennævnte eller en repræsentant.

Erklæringen må ikke vedhæftes Fællesskema, men skal indsendes som almindelig post eller pr. e-mail. Erklæringen skal sendes til Landbrugsstyrelsen, Nyropsgade 30, 1780 København V eller pr. e-mail til [arealtilskud@lbst.dk](mailto:arealtilskud@lbst.dk). Hvis du indsender erklæringen pr. e-mail, vil det være en fordel, hvis du i emnefeltet skriver: ”Erklæring vedrørende revisionsklausul - beskyttelseszoner omkring vandboringer”.

**Ophør af tilsagn, der er omfattet af erklæringen**

Hvis vi kan godkende din erklæring, ophører tilsagnet med virkning fra 1. september 2017. Der vil ikke være krav om tilbagebetaling af tidligere udbetalt tilskud. Hvis det derimod konstateres, at der for perioden forud for bortfaldet er uretmæssigt udbetalte beløb, vil disse blive krævet tilbagebetalt.

**Ingen udbetaling i 2018**

Bemærk, at hvis dit tilsagn bortfalder som følge af anvendelse af erklæringen, bortfalder tilsagnet fra den 1. september 2017. Det betyder, at du ikke vil modtage tilskud for udbetalingsåret 2018 og frem. Husk dog, at du fortsat skal indberette dine tilsagnsarealer i Fællesskema 2018 og søge om udbetaling for at undgå bortfald og tilbagebetaling i tilfælde af, at vi ikke kan godkende din erklæring. Hvis vi kan godkende din erklæring, vil anmodningen om udbetaling for det pågældende tilsagn blive annulleret.

**Retsgrundlag**

Kommissionens forordning (EF) nr. 1974/2006 af 5. december 2006 om gennemførelsesbestemmelser til Rådets forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL).

Lovbekendtgørelse nr. 966 af 23. juni 2017 om miljøbeskyttelse.

Bekendtgørelse nr. 37 af 22. januar 2013 om tilskud til omlægning til økologisk jordbrug med senere ændringer.

Bekendtgørelse nr. 1019 af 26. august 2010 om tilskud til fastholdelse af vådområder med senere ændringer.

Bekendtgørelse nr. 605 af 14. juni 2007 om tilskud til fastholdelse og pleje af vådområder.

Bekendtgørelse nr. 93 af 28. januar 2010 om tilskud til opretholdelse af ændret afvanding med senere ændringer.

Bekendtgørelse nr. 370 af 26. april 2012 om tilskud til fastholdelse af vådområder og naturlige vandstandsforhold.

1. Der skal være tale om en vandindvindingsboring omfattet af miljøbeskyttelseslovens § 21 b, stk. 1. [↑](#footnote-ref-1)
2. Jf. § 21 b, stk. 1 i lov om miljøbeskyttelse, jf. lovbekendtgørelse nr. 966 af 23. juni 2017. [↑](#footnote-ref-2)
3. Jf. artikel 46 i Kommissionens forordning (EF) nr. 1974/2006 af 15. december 2006. [↑](#footnote-ref-3)
4. Jf. § 21 b, stk. 1 i lov om miljøbeskyttelse, jf. lovbekendtgørelse nr. 966 af 23. juni 2017. [↑](#footnote-ref-4)
5. Tilsagnet omfatter alle marker med tilsagn under samme tilskudsordning og med samme udløbsår. [↑](#footnote-ref-5)